Een sterf ná voertuig in giftige water belandDie motor wat in die kanaal beland het. Foto: ER24 ŉ Persoon is Maandag dood nadat ŉ motor in ŉ kanaal met giftige water in Kaapstad beland het. Pieter Rossouw, ŉ woordvoerder van ER24, het gesê die voorval het by die N2 naby Bhunga-rylaan in Kewtown plaasgevind. “Die bestuurder het beheer oor die motor verloor, en in die kanaal vol baie giftige water beland,” het Rossouw gesê. “Die bestuurder was reeds dood toe paramedici by die toneel opgedaag het. Die bestuurder het noodlottige kop- en buikbeserings opgedoen.” Spesiale reddingspanne is ontbied om die bestuurder se liggaam uit die motor te verwyder. Die presiese oorsaak van die ongeluk word deur die polisie ondersoek.